**Osnovna škola Antun Gustav Matoš**

**Tovarnik**

1. Temeljem Modela i preporuke za rad u uvjetima povezanima s bolesti COVID-19 u pedagoškoj/školskoj godini 2021./2022. te Upute za sprječavanje i suzbijanje epidemije bolesti COVID-19 vezano uz rad predškolskih ustanova, osnovnih i srednjih škola u školskoj godini 2021./2022. (Zagreb, 26. kolovoza 2021.) i nakon održane sjednice Školskog tima za krizne situacije, ravnateljica škole Ljiljana Bandić donosi

**PROTOKOL POSTUPANJA**

**U OSNOVNOJ ŠKOLI ANTUN GUSTAV MATOŠ TOVARNIK VEZANO UZ SPRJEČAVANJE I SUZBIJANJE EPIDEMIJE COVID-19 U ŠKOLSKOJ GODINI 2021./2022.**

Upoznavanje s protokolom

Članovi Učiteljskog vijeća upoznati su s protokolom na sjednici Učiteljskog vijeća 1. rujna 2021. godine, a tehničko i administrativno osoblje na sastanku koji je organizirala ravnateljica istoga dana kada je održano i Učiteljsko vijeće.

Roditelji su upoznati s protokolom putem Viber grupa za roditelje te objavama na web stranici škole kao i Facebook stranici škole. Osim ovoga protokola na navedenim su mjestima objavljene i Upute za sprječavanje i suzbijanje epidemije COVID-19 vezano za rad predškolskih ustanova, osnovnih i srednjih škola u školskoj godini 2021./2022. te letak sa sažetkom uputa za roditelje.

Postupanja roditelja/skrbnika (u daljnjem tekstu roditelja)

* roditelji ne dolaze u školu u pratnji učenika ako imaju simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ako im je izrečena mjera samoizolacije ili ako imaju saznanja da su zaraženi s COVID-19
* roditelji ne dovode učenika u školu ukoliko ima simptome zarazne bolesti (npr. povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), ima izrečenu mjeru samoizolacije ili imaju saznanja da je zaraženo s COVID-19. U školu ne dolaze ni učenici sa znakovima svih drugih zaraznih bolesti koje se prenose uobičajenim socijalnim kontaktom.
* roditelji samostalno odlučuju o tome hoće li učenici u školu dolaziti i odlaziti sami ili u pratnji roditelja. Ukoliko roditelji odluče da će dovoditi i odvoditi dijete u školu, to mogu učiniti samo do ulaznih vrata škole. Dalje djecu preuzimaju učitelji. Iznimka mogu biti roditelji učenika 1. razreda prvog dana škole ili kod prilagodbe djeteta na novu sredinu na početku nastavne godine kada se po odluci ravnatelja roditelji mogu duže zadržati u školi (oko 15 minuta) uz poštivanje svih epidemioloških mjera.
* ukoliko se ukaže neodgodiva potreba ulaska roditelja u školu, roditelji su se dužni pridržavati svih uputa za sprječavanje i suzbijanje epidemije COVID-19 (evidencija ulaska/izlaska u školu, mjerenje temperature, dezinficiranje ruku, nošenje zaštitne maske, držanje preporučenog razmaka od 1,5 do 2 m)
* roditelji imaju pravo u svakom trenutku biti informirani o napretku svoga djeteta i obratiti se predmetnom učitelju, razredniku, pedagoginji ili ravnateljici. Kontakt najprije treba uspostaviti telefonom ili na drugi način kojim će se izbjeći izravan dodir, a ako je potreban osobni dolazak u školu i razgovor tada se treba pridržavati svih epidemioloških mjera.
* roditeljski se sastanci mogu održavati na daljinu ili školi ( zelenoj učionici dok vremenski uvjeti dopuštaju ) o čemu će odlučiti razrednici i o načinu održavanja roditeljskih sastanaka obavijestiti roditelje uvažavajući stav roditelja odnosno ukoliko roditelji zaziru od dolaska u školu, razrednik je dužan o svemu izvijestiti roditelje nekim od virtualnih puteva
* roditelji su dužni izmjeriti tjelesnu temperaturu djetetu svaki dan prije dolaska u ustanovu te u slučaju povišene tjelesne temperature ne smiju dovoditi dijete u ustanovu, već se javljaju ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta. Preporuča se da roditelji učenicima od 1. do 4. razreda svaki dan prije odlaska u školu

 u djetetovu bilježnicu upišu vrijednost izmjerene temperature. Bilježnicu

dijete donosi sa sobom u školu, a učitelj svakodnevno provjerava. Učenici od 5. do 8. razreda mogu samostalno mjeriti temperaturu, te ju na ulazu u školu izreći učitelju koji će tome voditi evidenciju. Evidenciju o izmjerenim temperaturama vodi uvijek učitelji koji imaju prvi sat u tome razredu.

* Ukoliko se tijekom boravka djeteta u školi dijete požali na simptome zaraznih bolesti ili se pojavi sumnja na povišenu temperaturu, neophodno je djetetu izmjeriti temperaturu, o čemu se vodi evidencija.
* ako učenici razviju simptome COVID-19 tijekom boravka u školi, učitelji odmah obavještavaju roditelje koji su dužni u najkraćem roku doći po dijete. Do dolaska roditelja učenika koji pokazuje znakove COVID-19 treba smjestiti u prikladnoj prostoriji uz nadzor učitelja.

Postupanja učitelja i stručnih suradnika

* svi su djelatnici obavezni mjeriti tjelesnu temperaturu svaki dan prije dolaska na posao te u slučaju povećane tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine
* kod dolaska i odlaska s posla, svim se djelatnicima preporučuje svakodnevno mjerenje tjelesne temperature beskontaktnim toplomjerom, kao i utvrđivanje imaju li respiratornih simptoma ili znakove drugih zaraznih bolesti. Kod osobe s povišenom temperaturom izmjerenom beskontaktnim toplomjerom (37,3

 i veća, ovisno na specifikaciji beskontaktnog toplomjera) preporučuje se mjerenje temperature i standardnim toplomjerom pod pazuhom te se povišena

temperatura utvrđuje na temelju takvog mjerenja.

* djelatnici s povišenom tjelesnom temperaturom i/ili respiratornim simptomima odmah napuštaju radna mjesta
* pri ulasku u školu svi su djelatnici dužni proći dezobarijeru, dezinficirati ruke te dežurnoj osobi koju odredi ravnatelj dati podatke o eventualnim respiratornim problemima. Dežurna osoba vodi evidenciju ulaska/izlaska ovlaštenog osoblja u koju upisuje podatak o temperaturi (ukoliko je povišena ) kao i podatke o eventualnim respiratornim simptomima.
* dežurni učitelji koje odredi ravnatelj dnevnim rasporedom i učitelji koji imaju po rasporedu prvi sat dužni su dočekati učenike na ulasku u školu, pobrinuti se da učenici postupaju po ovom protokolu te ih odvesti u njihove učionice
* svi su učitelji dužni u skladu s uputama ravnatelja voditi evidenciju ulazaka i izlazaka za učenike što će obavljati u učionicama kako bi se izbjeglo nepotrebno grupiranje na ulazu ili hodniku ( odlazak na WC i svako prijevremeno napuštanju razreda )
* učitelji su dužni za vrijeme nastave, kao i malih i velikih odmora biti s učenicima u učionicama te ih upućivati u pojačanu osobnu higijenu, poticati fizički razmak i pravilno korištenje sanitarnih čvorova
* učitelji predmetne i razredne nastave nisu obavezni nositi zaštitne maske jer je razmak u učionicama između svih osoba veći od 1,5 m, ali ukoliko tko od učitelja iz osobnih razloga želi nositi masku, slobodan je to činiti uz uvjet pravilnog korištenja maske (prekriveni i nos i usta)
* učitelji predmetne nastave koji rade u razrednoj nastavi obavezni su nositi maske
* učitelji i svi drugi djelatnici obavezni su nositi maske kod prolaska hodnikom kao i u vrijeme kontakta s odraslim osobama
* svim se učiteljima savjetuje provoditi nastavu na otvorenom u skladu sa specifičnostima svojih predmeta
* medicinske maske i viziri su potrebni učiteljima samo ako učenik razvije znakove bolesti tijekom boravka u ustanovi, dok je oboljelom

učeniku potrebno osigurati masku (ako narušeno zdravstveno stanje

učenika omogućuje nošenje maske). U tom se slučaju učenik izolira u

zasebnoj prostoriji dok po njega ne dođe roditelj, a učitelj koji nadzire učenika treba koristiti vizir, masku i jednokratnu pregaču. Po odlasku učenika iz škole, dezinficira se prostorija u kojoj je učenik bilo izoliran, zaštitna oprema se zbrinjava na odgovarajući način, a ruke se operu vodom i sapunom ili dezinficiraju.

Postupanja učenika

- učenici dolaze u školu prema rasporedu koji je sastavni dio ovog protokola

- pri ulasku u školu učenici pod nadzorom dežurnog učitelja i učitelja koji ima prvi sat prolaze dezobarijeru, mjere temperaturu, odlaze do garderobnih ormarića, izuvaju obuću i obuvaju školsku obuću te odlaze u svoju učionicu poštujući fizički razmak uz obavezno pranje ruku tekućom vodom i sapunom

- učenici obavezno dezinficiraju ruke pri ulasku u školu u skladu s uputama o pravilnoj dezinfekciji, a o daljnjem korištenju dezinficijensa odlučivat će učitelji u skladu sa svojom procjenom (prednost u higijeni ruku daje se tekućoj vodi i sapunu uz korištenje jednokratnih papirnatih ubrusa)

- učenici jednog razreda borave u jednoj učionici sjedeći prema utvrđenom rasporedu, jedan iza drugoga uz razmak od najmanje 1,5 metar

- male i velike odmore učenici razredne nastave provode u učionicama gdje će za njih biti organizirana i školska prehrana, a za učenike predmetne nastave prehrana će biti u školskoj blagovaonici uz poštivanje razmaka od 2 metra od učenika do učenika

- sanitarne čvorove učenici trebaju koristiti prema uputama učitelja poštujući ograničenja o broju učenika u sanitarnim čvorovima

- ukoliko učitelji odrede nastavu na otvorenom, učenici u pratnji učitelja odlaze na školsko dvorište poštujući sve mjere ulaska, odnosno izlaska iz škole

Postupanja tehničkog osoblja

Postupanja tehničkog osoblja određena su kako Uputama za sprječavanje i suzbijanje epidemije COVID -19 vezano za rad predškolskih ustanova, osnovnih i srednjih škola u školskoj godini 2021./2022. tako i Uputama za čišćenje i dezinfekciju bez oboljelih od COVID-19 i kada postoje osobe pod sumnjom ili oboljele od COVID-19. Posebnu pozornost treba obratiti na sljedeće:

* redovita higijena školskog prostora
* kontrolirati količinu dezinficijensa za ruke i na vrijeme javiti ravnatelju u slučaju da je u dozatoru preostala manja količina sredstva za dezinfekciju
* na početku ili na kraju svake smjene potrebno je svakodnevno primjereno čišćenje prostorija
* spremačica iz jutarnje smjene prva ulazi u ustanovu. Zadnja osoba koja izlazi iz ustanove je spremačica iz poslijepodnevne smjene koja dezinficira sve korištene površine.
* prostorije u ustanovi obvezno je provjetravati više puta dnevno, svakako prije dolaska i nakon odlaska djece/učenika, i to u trajanju od najmanje pola sata te pod odmorima ili na način, ako to vremenske prilike dopuštaju, da se ostavi otvoren prozor. Kad je lijepo vrijeme, preporučuje se ostaviti otvorene prozore tijekom odgojno-obrazovnoga rada. Ako prozori ne mogu biti stalno otvoreni, prostoriju je potrebno redovito provjetravati tijekom odmora. Ako postoje prozori na kip, isti stalno trebaju biti otvoreni.
* dodirne površine kao što su kvake, ručke na prozorima, radne površine, tipkovnice, konzole, slavine u toaletima i kuhinjama, tipke vodokotlića, daljinski upravljači, prekidači za struju, zvona na vratima te druge dodirne površine koje koristi veći broj osoba neophodno je dezinficirati prebrisavanjem više puta dnevno. Čišćenje se provodi u vrijeme kada su djeca u dvorištu ili nakon njihovog odlaska. Neophodno je pojačano čišćenje WC-a, umivaonika, kvaka u WC-ima, prekidača za svjetlo, tipki na vodokotlićima, površina koje se često dodiruju i to nakon svakog odmora.
* nošenje maski i rukavica obavezno je za sve tehničko osoblje
* tehničko osoblje vodi evidencijsku knjigu o vrijednostima tjelesne temperature (ukoliko je povišena) kao i o eventualnom postojanju respiratornih simptoma

Sve upute vezane za dolazak na posao kao i utvrđivanje tjelesne temperature navedene u dijelu koji se odnosi na učitelje i stručne suradnike vrijedi kako za tehničko osoblje, tako i za administrativno osoblje.

Postupanja ravnatelja

Ravnatelj je dužan provoditi sve preporuke ukoliko ima uvjeta za to, odnosno dužan ih je prilagoditi uvjetima rada u školi vodeći računa o sigurnosti svih učenika i djelatnika.

Ravnatelj je dužan voditi brigu o provođenju i poštivanju općih mjera sprječavanja širenja zaraze.

Ravnatelj je dužan upoznati djelatnike i roditelje sa svim uputama i preporukama vezanih za sprječavanje i suzbijanje epidemije COVID-19.

Ravnatelj ima pravo tražiti pomoć u provođenju sigurnosnih mjera od osnivača, lokalne uprave, Stožera civilne zaštite i Ministarstva znanosti i obrazovanja.

Organizacija rada škole

Rad škole organiziran je na način da se osigura koliko je moguće socijalno distanciranje (fizički razmak), u jednoj smjeni na dva ulaza.

Sukladno Protokolu svi koji ulaze i borave u školi dužni su se pridržavati mjera koje izdaje HZJZ.

* školski obroci učenicima razredne nastave će biti posluženi u razredu, a učenicima predmetne nastave u blagovaonici. Hrana će unaprijed biti podijeljena u porcije.
* nastava informatike od 1. do 8. razreda održavat će se u učionicama po razredima uz obavezno dezinficiranje prijenosnih računala i tableta od strane učitelja informatike i spremačica nakon održavanja nastave svakog pojedinog razreda
* nastava tjelesne i zdravstvene kulture treba se održavati koliko god je moguće na otvorenom. Ne preporučuju se sportske igre te se u epidemiološkom smislu na zatvorenom primjenjuju Preporuke za treninge i sportsko-rekreativne aktivnosti u zatvorenim sportskim objektima
* učenike treba poticati na sudjelovanje u kulturnim aktivnostima kako bi izrazili svoju kreativnost. Aktivnosti vezane uz kulturu koje su dio kurikuluma kao što je glazbena kultura, poželjno je provoditi. Tijekom glazbenih aktivnosti učenike treba pozicionirati tako da nisu licem okrenuti jedan u drugog (male grupe i veća distanca kod pjevanja). Glazbeni instrumenti koji se mogu lako

dezinficirati slobodno se mogu koristiti.

* izvannastavne aktivnosti bit će organizirane po razredima (jednu skupinu izvannastavnih aktivnost mogu činiti samo učenici istog razreda) na način da će učenici jednog razreda boraviti u svojoj učionici tijekom izvođenja izvannastavne aktivnosti
* dopunska i dodatna nastava organizirat će se također na način da će biti isključeni svi fizički kontakti učenika iz različitih razreda
* učenike razredne nastave može se odvesti u šetnju pridržavajući se

Preporuka o načinu stavljanja u funkciju dječjih igrališta te načinu bavljenja rekreativnim sportom na otvorenom za vrijeme trajanja epidemije bolesti

* u sanitarnim čvorovima na jasno vidljivim mjestima bit će istaknut maksimalan broj korisnika uz upute za pravilno pranje ruku
* ulazna vrata otvaraju se na poziv telefonom ili zvonom tijekom radnog vremena
* dostavu za potrebe ustanove preuzimaju nadležni radnici ustanove na vanjskim vratima, a ulaz je dozvoljen iznimno serviserima i ostalim službama čije usluge su neophodne, uz obveznu mjeru dezinfekcije ruku i nošenja zaštitne maske

Ovaj će Protokol biti mijenjan i prilagođavan u skladu s epidemiološkom situacijom, odnosno s uputama nadležnih institucija.

U Tovarniku, 1. rujna 2021.

Ravnateljica:

Ljiljana Bandić